b'\n_START_ARTICLE_\nPeter Weir\n_START_PARAGRAPH_\nPeter Lindsay Weir (f\xc3\xb8dt 21. august 1944) er en australsk filminstrukt\xc3\xb8r._NEWLINE_Hans film Udflugten er en vigtig film i australsk filmhistorie og var en stor succes i b\xc3\xa5de Australien og udlandet. Siden 1985 har han fortrinsvist arbejdet i USA. _NEWLINE_I filmen Gallipoli, skildres hvordan en gruppe unge australiere, en af dem spillet af en ung Mel Gibson, frivilligt melder sig ind i ANZAC (Australian New Zealand Army Corps) og rejser den halve jord rundt for, sammen med britiske h\xc3\xa6r og fl\xc3\xa5de, at deltage i den F\xc3\xb8rste Verdenskrig, ved det helt mislykkede fors\xc3\xb8g p\xc3\xa5 at erobre Dardanellerne og Bosporen i Tyrkiet. Grunden var at fl\xc3\xa5dens minister (The first Lord of the Admirality) Winston Churchill ville pr\xc3\xb8ve at opn\xc3\xa5 kontakt mellem den britiske Middelhavsfl\xc3\xa5de og den Zar-russiske Sortehavsfl\xc3\xa5de, men tyrkerne hade f\xc3\xa5et strategisk hj\xc3\xa6lp fra Kejserriget Tyskland og general Otto Liman von Sanders, og alt hvad der kan g\xc3\xa5 galt i krig, g\xc3\xb8r det ogs\xc3\xa5 for de australske soldater p\xc3\xa5 den tyrkiske halv\xc3\xb8 Gallipoli. Filmen bygger p\xc3\xa5 vikeligheden og m\xc3\xa5 regnes for at v\xc3\xa6re en anti-krigsfilm._NEWLINE_Peter Weir fik ogs\xc3\xa5 opm\xc3\xa6rksomhed med filmen Master and Commander: The Far Side of the World i 2003, med Russel Crowe.'